钦定古今图书集成/明伦汇编/氏族典/第353卷 > 《廖用贤尚友录》 > 牟长
## 钦定古今图书集成/明伦汇编/氏族典/第353卷 > 《廖用贤尚友录》 > 牟长

按《后汉书牟长传》，“长字君高，乐安临济人也。少习《欧
阳尚书》，不仕王莽。世祖建武二年，大司空弘特辟拜
博士，稍迁河内太守，坐垦田不实免。长自为博士及
在河内，诸生讲学者常有千馀人，著录前后万人。著
《尚书章句》，皆本之欧阳氏，俗号为《牟氏章句》。复征为
中散大夫，赐告一岁，卒于家。”